stanford-oval/wikipedia huggingface dataset:
เมอร์คาวา
รุ่นต่างๆ > เมอร์คาวา มาร์ค 2

เมอร์คาวา มาร์ค 2
เมอร์คาวา มาร์ค 2 พร้อมตาข่ายโซ่ที่ด้านหลังของป้อมปืน
รุ่นมาร์ค 2 ถูกนำมาใช้ครั้งแรกเมื่อเดือนเมษายน พ.ศ. 2526 และได้รับการยกระดับเล็กน้อยเป็นจำนวนมาก ซึ่งเป็นผลมาจากการรบในเลบานอน รถถังรุ่นใหม่นี้มีการปรับให้สามารถรบในสภาพที่เป็นเมืองได้และเหมาะกับการปะทะขนาดเล็ก ด้วยน้ำหนักและเครื่องยนต์ที่ยังเหมือนของมาร์ค 1
มาร์ค 2 ใช้ปืนใหญ่ขนาด 105 มม.และปืนกลขนาด 7.62 มม.เหมือนมาร์ค 1 แต่สำหรับปืนครกขนาด 60 มม.ได้ถูกออกแบบใหม่ให้ติดตั้งอยู่ภายในรถถังและควบคุมการยิงด้วยรีโมตเพื่อป้องกันไม่ให้ทหารถูกยิงเวลาต้องใช้ปืนครก ระบบส่งกำลังแบบอัตโนมัติที่อิสราเอลสร้างขึ้นและถังเชื้อเพลิงที่ใหญ่ขึ้นถูกติดตั้งให้กับมาร์ค 2 ทุกคันที่ผลิตภายหลัง ตาข่ายต่อต้านจรวดถูกติดตั้งเข้าไปเพื่อเพิ่มความสามารถในการอยู่รอดเมื่อต้องเผชิญกับทหารราบติดอาวุธต่อต้านรถถัง การพัฒนาขนาดย่อมอีกมากมายถูกจัดขึ้นให้กับระบบควบคุมการยิง เซ็นเซอร์อุตุนิยม ตัวประเมินทิศทางลม และกล้องจับอุณหภูมิและเครื่องขยายความชัดของภาพ ทำให้รถถังมีความสามารถในการรับรู้สมรภูมิที่ดีขึ้น
รุ่นที่มีการพัฒนาแบบค่อยเป็นค่อยไปของมาร์ค 2 นั้นจะมีชื่อต่างกันไป และหลายคันยังคงประจำการอยู่ในปัจจุบัน:
มาร์ค 2บี, มีกล้องจับอุณหภูมิและระบบควบคุมการยิงที่ได้รับการพัฒนาขึ้น
มาร์ค 2ซี, มีเกราะเสริมที่ด้านบนป้อมปืนเพื่อป้องกันจากโจมตีทางอากาศ
มาร์ค 2ดี, มีเกราะคอมโพสิทแยกส่วนที่ตัวถังและป้อมปืน สามารถหาเกราะทดแทนได้อย่างรวดเร็วเมื่อได้รับความเสียหาย
รุ่นต่างๆ > เมอร์คาวา มาร์ค 3

เมอร์คาวา มาร์ค 3
เมอร์คาวา มาร์ค 3 บาซ
เมอร์คาวา มาร์ค 3 ดอร์ ดาเล็ท บาซ คาแซค เป็นมาร์ค 3 ที่พัฒนามากที่สุด
เมอร์คาวา มาร์ค 3 นั้นเริ่มเข้าทำหน้าที่ในเดือนธันวาคม พ.ศ. 2532 มีการยกระดับส่วนส่งกำลัง อาวุธ และระบบอิเลคทรอนิก สิ่งที่น่าสนใจที่สุดคือปืนไอเอ็มไอ ขนาด 120 มม. ด้วยปืนนี้และเครื่องยนต์ดีเซลขนาดใหญ่ขึ้นด้วยกำลัง 1,200 แรงม้า ทำให้รถถังมีน้ำหนักเป็น 65 ตัน แต่เครื่องยนต์ที่ใหญ่กว่าทำให้มีความเร็วสูงสุดอยู่ที่ 60 กิโลเมตรต่อชั่วโมง
ป้อมปืนได้รับการปรับเปลี่ยนให้เคลื่อนที่ได้อิสระจากตัวรถถัง ทำให้มันสามารถติดตามเป้าหมายไม่ว่ารถถังจะหันไปทางไหนก็ตาม การพัฒนาอื่นๆ มีดังนี้
โทรศัพท์สองทางที่ภายนอกตัวรถเพื่อสื่อสารกับทหารราบ
ส่วนเก็บกระสุนที่ลดการเกิดระเบิดของตัวกระสุนเมื่อถูกความร้อน
ติดตั้งเลเซอร์ชี้เป้า
การรวมเข้ากับระบบเกราะแยกส่วนคาแซคที่ออกแบบมาเพื่อการซ่อมบำรุงที่รวดเร็วในสนามรบและเหมาะกับการยกระดับได้อย่างรวดเร็ว
การสร้างมาร์ค 3บี พร้อมรายละเอียดของเกราะที่ยังไม่ถูกระบุ
รุ่นต่างๆ > เมอร์คาวา มาร์ค 3 > ระบบบาซ

ในปี พ.ศ. 2538 มาร์ค 3 บาซ (BAZ ย่อมาจากภาษาฮิบรู Barak Zoher) ได้รับการพัฒนาและเสริมระบบมากมายเข้าไป เช่น
ระบบควบคุมการยิงที่ยกระดับขึ้น ผลิตโดนบริษัทเอล-ออพและเอลบิท ทำให้รถถังสามารถจัดการกับเป้าหมายเคลื่อนที่ขณะที่รถถังเองก็เคลื่อนที่เช่นกัน
ระบบป้องกันอาวุธอานุภาพทำลายล้างสูง
ระบบปรับอากาศที่มีความเหมาะสมกับสภาพท้องถิ่นมากขึ้น
ระบบป้องกันอาวุธกระสุนและจรวด
มาร์ค 3ดี มีเกราะคอมโพสิทแยกส่วนที่สามารถถอดออกได้ทั้งบนตัวรถและป้อมปืน
รุ่นต่างๆ > เมอร์คาวา มาร์ค 3 > ดอร์-ดาเล็ท

เป็นรุ่นสุดท้ายของมาร์ค 3 มีชื่อว่ามาร์ค 3 ดี ดอร์-ดาเล็ท (Dor-Dalet เป็นภาษาฮิบรูที่แปลว่า รุ่นที่สี่) ซึ่งมีการพัฒนาเพื่อเป็นการปูทางให้กับมาร์ค 4
ตีนตะขาบที่ได้รับการพัฒนาให้แข็งแกร่งขึ้น (สร้างโดยบริษัทคาเตอร์พิลลาร์ ออกแบบโดยอิสราเอล)
ติดตั้งสถานีอาวุธเหนือหัวราฟาเอล (Rafael Overhead Weapon Station)
รุ่นต่างๆ > เมอร์คาวา มาร์ค 4

เมอร์คาวา มาร์ค 4 ที่ถูกนำมาแสดงต่อสาธารณชนครั้งแรกในงานฉลองวันประกาศอิสรภาพอิสราเอลเมื่อปี พ.ศ. 2545
เมอร์คาวา มาร์ค 4
เมอร์คาวา มาร์ค 4 ของกรมทหารที่ 401 ของอิสราเอลขณะทำการซ้อมรบ
เมอร์คาวา มาร์ค 4 เป็นรุ่นพัฒนาล่าสุดของเมอร์คาวาและได้พัฒนามาตั้งแต่ปี พ.ศ. 2542  การพัฒนาดังกล่าวเปิดตัวในเดือนตุลาคม พ.ศ. 2542 อย่างไรก็ตาม เมอร์คาวา มาร์ค 3 ยังคงผลิตต่อไปจนถึงปี พ.ศ. 2546 เมอร์คาวา มาร์ค 4 คันแรกๆ ถูกผลิตขึ้นในจำนวนจำกัดเมื่อสิ้นปี พ.ศ. 2547
รุ่นต่างๆ > เมอร์คาวา มาร์ค 4 > เอกลักษณ์

มาร์ค 4 มีระบบควบคุมการยิงแบบใหม่ของบริษัทเอล-ออพ เรียกว่า ไนท์ มาร์ค 4 (Knight Mark 4) มีเกราะแยกส่วนที่ถอดได้แบบมาร์ค 3ดี โดยนำมาติดตั้งรอบตัวรถ รวมทั้งด้านบนและรูปทรงวีที่ใต้ท้องรถ ระบบเกราะนี้ถูกออกแบบเพื่อให้รถถังได้รับการซ่อมแซมที่รวดเร็วและกลับเข้ารบให้เร็วที่สุด
กระสุนถูกเก็บไว้ในที่เก็บกันไฟ ซึ่งลดโอกาสที่กระสุนจะระเบิดเมื่อถูกความร้อนเมื่อเกิดไฟไไหม้ในรถถัง ในป้อมปืนนั้นจะไม่มีกระสุนอยู่เลย
นอกจากนี้ยังมีการปรับรูปร่างของรถถัง สีไม่สะท้อน และเกราะสำหรับไอเสียรถที่จะผสมกับอากาศทำให้เกิดภาพความร้อนที่ข้าศึกสับสน โดยเป็นโครงการที่นำมาจากกองทัพอากาศอิสราเอลเพื่อให้รถถังตกเป็นเป้าได้ยากขึ้นในจอเรดาร์และตัวจับความร้อนของศัตรู
มาร์ค 4 มีปืนขนาด 120 มม.ที่ใหญ่กว่าของรุ่นอื่นๆ แต่สามารถยิงกระสุนได้หลากหลายกว่า อย่างกระสุนระเบิดแรงสูงต่อต้านรถถังและกระสุนแซ็บบ็อตอย่างกระสุนเจาะเกราะด้วยพลังงานจลน์ โดยใช้แม็กกาซีนแบบหมุนกึ่งไฟฟ้าที่บรรจุกระสุน 10 นัด นอกจากนี้ยังมีปืนกลขนาด 12.7 มม.ที่มีขนาดใหญ่กว่าเพื่อจัดการเป้าหมายที่เป็นยานพาหนะ
รุ่นต่างๆ > เมอร์คาวา มาร์ค 4 > ระบบควบคุมการยิง

ระบบควบคุมการยิงแบบใหม่ทำให้เมอร์คาวาสามารถยิงเฮลิคอปเตอร์สัญชาติรัสเซียอย่างมิล เอ็มไอ-24 และฝรั่งเศสอย่างกาเซล์ได้
รุ่นต่างๆ > เมอร์คาวา มาร์ค 4 > ตีนตะขาบแบบใหม่

มาร์ค 4 มีระบบตีนตะขาบที่เรียกว่า ทีซอว์ส (Tracks, Springs, and Wheels System)" ระบบดังกล่าวถูกออกแบบมาให้ทดทานต่อพื้นหินบะซอลต์ในเลบานอนและที่ราบสูงโกลัน  T
รุ่นต่างๆ > เมอร์คาวา มาร์ค 4 > ระบบจัดการสนามรบแบบดิจิทัล

มาร์ค 4 มีระบบจัดการสนามรบด้วยดิจิทัลของบริษัทเอลบิท เป็นระบบที่ใช้ข้อมูลจากเป้าหมายและยูเอวีในสนามรบ มาแสดงข้อมูลบนจอสีและส่งต่อรหัสข้อมูลไปยังหน่วยรบอื่นๆ ที่มีระบบจัดการสนามรบดังกล่าว
รุ่นต่างๆ > เมอร์คาวา มาร์ค 4 > การซ่อมแซมที่รวดเร็วและการลดค่าใช้จ่าย

เมอร์คาวา มาร์ค 4 ถูกออกแบบมาสำหรับการซ่อมบำรุงที่รวดเร็วและสามารถเปลี่ยนเกราะใหม่เพื่อทดแทนเกราะที่เสียหายได้ไวขึ้น ด้วยการใช้เกราะแยกส่วนทำให้สามารถทำการถอดและติดตั้งได้อย่างสะดวก นอกจากนี้แล้วมันยังถูกออกแบบมาให้ประหยัดงบประมาณทั้งในขั้นตอนการผลิตและการซ่อมบำรุง ทำให้เมอร์คาวมามีค่าใช้จ่ายที่น้อยกว่ารถถังหลายแบบของประเทศยุโรป
การส่งออก

ในเดือนกันยายน พ.ศ. 2554 ตุรกีได้ระงับแผน 5 พันล้านดอลลาร์ ที่จะจัดซื้อรถถัง เมอร์คาวา มาร์ค 3 จำนวน 1,000 คัน. [ไม่แน่ใจ ]
ในเดือนพฤษภาคม พ.ศ. 2555 อิสราเอลได้ยื่นข้อเสนอที่จะจัดหาเมอร์คาวา มาร์ค 4 ให้กับโคลัมเบีย การขายจะประกอบด้วยรถถังจำนวน 25-40 คันและยานเกราะลำเลียงพลนาเมอร์ด้วยเช่นกัน โคลัมเบียกำลังถูกคุกคามโดยกองทัพเวเนซูเอล่าที่กลำขยายตัว ทำให้ต้องหารถถังที่สามารถต่อกรกับที-72 ของข้าศึกได้
ในเดือนมิถุนายน พ.ศ. 2557 อิสราเอลมีการเซ็นสัญญา a landmark contract with a foreign government for the sale of its locally- produced flagship Merkava IV main battle tank, local media reported on Sunday.
เมอร์คาวา มาร์ค 1
เมอร์คาวา มาร์ค 3ดี ขณะยิงระบบบาซที่เพิ่มความแม่นยำและการทำลาย
เมอร์คาวา มาร์ค 3 กำลังยิงปืนใหญ่ ปืนกลเอฟเอ็น แม็ก และระเบิดควัน จากนั้นเป็นระบบสร้างม่านควัน การสาธิตจบลงด้วยการปาระเบิดควันสีเขียว
ขีปนาวุธต่อต้านรถถังนำวิถีด้วยเลเซอร์ เอที-14 คอร์เน็ท
เมอร์คาวา มาร์ค 4 พร้อมระบบป้องกันโทรฟี
แนวรบด้านตะวันออก (สงครามโลกครั้งที่หนึ่ง)

แนวรบด้านตะวันออก คือ เขตสงครามในสงครามโลกครั้งที่หนึ่งบริเวณยุโรปกลางและยุโรปตะวันออก คำดังกล่าวขัดกับแนวรบด้านตะวันตก แม้จะแยกกันทางภูมิศาสตร์ เหตุการณ์ในเขตสงครามทั้งสองมีอิทธิพลต่อกันอย่างมาก ในแหล่งข้อมูลรัสเซีย บางครั้งเรียกสงครามนี้ว่า สงครามปิตุภูมิครั้งที่สอง
เขตสงคราม

ความยาวแนวรบในทางตะวันออกใหญ่กว่าแนวรบในทางตะวันตกมาก เขตสงครามจำกัดขอบเขตอย่างหยาบ ๆ ไว้โดยทะเลบอลติกทางตะวันตก และมินสค์ทางตะวันออก เซนต์ปีเตอร์สเบิร์กทางเหนือ และทะเลดำทางใต้ คิดเป็นระยะทางกว่า 1,600 กิโลเมตร ซึ่งมีผลกระทบรุนแรงต่อธรรมชาติของสงครามอย่างมาก ขณะที่สงครามโลกครั้งที่หนึ่งบนแนวรบด้านตะวันตกพัฒนาไปเป็นสงครามสนามเพลาะ แนวรบบนแนวรบด้านตะวันออกไหลลื่นกว่ามากและสนามเพลาะไม่เคยถูกพัฒนาอย่างแท้จริง ซึ่งเป็นเพราะแนวรบที่ยาวทำให้ความหนาแน่นของทหารในแนวต่ำกว่า และแนวรบก็แตกได้ง่ายกว่า เมื่อแตกแล้ว เครือข่ายติดต่อสื่อสารที่กระจัดกระจายทำให้เป็นการยากสำหรับฝ่ายตั้งรับที่จะเร่งรุดส่งกำลังหนุนมายังรอยแตกของแนว เพื่อตีตอบโต้อย่างรวดเร็วและผนึกการเจาะผ่านนั้น กล่าวสั้น ๆ คือ บนแนวรบด้านตะวันออก ข้างฝ่ายป้องกันไม่มีข้อได้เปรียบมากมายเหมือนกับในแนวรบด้านตะวันตก อย่างไรก็ตาม ดังเช่นในสงครามนโปเลียนและสงครามโลกครั้งที่สอง กองทัพรัสเซียคุ้นชินกับภูมิประเทศของตน ซึ่งเป็นข้อได้เปรียบตามธรรมชาติของฝ่ายรัสเซีย
ลำดับเหตุการณ์ > ค.ศ. 1914

เมื่อสงครามปะทุ ซาร์นิโคลัสที่ 2 ทรงแต่งตั้งพระภราดร (ลูกพี่ลูกน้อง) แกรนด์ดยุคนิโคลัส เป็นผู้บัญชาการกองทัพจักรวรรดิรัสเซียสูงสุด เมื่อระดมพลแล้ว กองทัพรัสเซียมีทหารราว 1.2 ล้านนาย ประกอบด้วย 70 กองพลทหารราบ และ 24 กองพลทหารม้า พร้อมปืนใหญ่อีกเกือบ 7,900 กระบอก กองทัพเหล่านี้ถูกแบ่งออกดังนี้ 32 กองพลทหารราบ และ 10.5 กองพลทหารม้าถูกส่งไปปฏิบัติต่อต้านเยอรมนี, 46 กองพลทหารราบ และ 18.5 กองพลทหารม้าถูกส่งไปปฏิบัติต่อต้านออสเตรีย-ฮังการี, 19.5 กองพลทหารราบ และ 5.5 กองพลทหารม้าถูกส่งไปป้องกันฝั่งทะเลบอลติกและทะเลดำ ส่วน กองพลทหารราบอีก 17 กองพล และกองพลทหารม้าอีก 3.5 กองพล ถูกส่งเข้ามาจากไซบีเรียและเตอร์กีสถาน
สงครามในทางตะวันออกเริ่มต้นขึ้นด้วยการรุกรานปรัสเซียตะวันออก และจังหวัดกาลิเซียของออสเตรีย-ฮังการี ของรัสเซีย ความพยายามแรกกลายเป็นความพ่ายแพ้อย่างรวดเร็วหลังยุทธการเทนเนนแบร์ก ในเดือนสิงหาคม ค.ศ. 1914 ส่วนการรุกล้ำที่สองประสบความสำเร็จอย่างสมบูรณ์ โดยรัสเซียควบคุมกาลิเซียเกือบทั้งหมดเมื่อถึงปลาย ค.ศ. 1914 ภายใต้การบังคับบัญชาของนิโคไล อีวานอฟ และอเล็กเซย์ บรูซิลอฟ ฝ่ายรัสเซียชนะในยุทธการกาลิเซียในเดือนกันยายนและเริ่มการล้อมเพทเซมมาย (Przemysl) ปราการต่อไปบนเส้นทางสู่คราคูฟ (Kraków)
ความสำเร็จแต่เริ่มต้นของรัสเซียใน ค.ศ. 1914 บนชายแดนออสเตรีย-ฮังการีนั้น เป็นเหตุให้ฝ่ายมหาอำนาจกลางกังวลและทำให้กองทัพเยอรมนีจำนวนมากถูกส่งมาทางตะวันออก เพื่อปลดเปลื้องแรงกดดันต่อออสเตรีย นำไปสู่การจัดตั้งกองทัพที่เก้าของเยอรมนีใหม่ เมื่อถึงปลายปี ค.ศ. 1914 ความสนใจหลักของการสู้รบเปลี่ยนไปเป็นส่วนกลางของโปแลนด์ ทางตะวันออกของแม่น้ำวิสตูลา ในยุทธการแม่น้ำวิสตูลาในเดือนตุลาคมและยุทธการวูทช์ (Łódź) ฝ่ายเยอรมนีประสบความสำเร็จเล็กน้อย แต่อย่างน้อยก็สามารถกันรัสเซียให้อยู่ในระยะปลอดภัยได้
กองทัพรัสเซียและออสเตรีย-ฮังการียังปะทะกันต่อไปทั้งในเทือกเขาคาร์พาเธียนและบริเวณใกล้เคียง ตลอดฤดูหนาว ค.ศ. 1914-1915 ปราการเพทเซมมายยังไม่ถูกยึดอยู่ลึกเข้าไปหลังแนวข้าศึกตลอดช่วงเวลานี้ ขณะที่รัสเซียเลี่ยงมันไปเพื่อโจมตีกองทัพออสเตรีย-ฮังการีไกลออกไปทางตะวันตก รัสเซียมีความคืบหน้าบ้าง โดยข้ามคาร์พาเธียนได้ในเดือนกุมภาพันธ์และมีนาคม ค.ศ. 1915 แต่หลังจากนั้น เยอรมนีได้ส่งความช่วยเหลือมาและหยุดยั้งการรุกเพิ่มเติมของรัสเซีย ซึ่งระหว่างนั้น เพทเซมมายเกือบจะถูกทำลายทั้งหมดและการล้อมเพทเซมมายยุติลงด้วยความพ่ายแพ้ของออสเตรีย
ลำดับเหตุการณ์ > ค.ศ. 1915

ใน ค.ศ. 1915 กองบัญชาการเยอรมนีตัดสินใจทุ่มเทความพยายามส่วนใหญ่บนแนวรบด้านตะวันออก และย้ายกำลังขนาดใหญ่พอสมควรมาจากทางตะวันตก ในการกำจัดภัยคุกคามรัสเซีย ฝ่ายมหาอำนาจกลางเริ่มการทัพใน ค.ศ. 1915 ด้วยการรุกกอลิซ-ทาร์นอฟในกาลิเซียในเดือนพฤษภาคม ค.ศ. 1915 หลังยุทธการทะเลสาบมาซูเรียครั้งที่สอง กำลังเยอรมนีและออสเตรีย-ฮังการีในแนวรบด้านตะวันออกดำเนินการอยู่ภายใต้การบังคับบัญชาร่วมกัน ไม่นานการรุกจะเปลี่ยนไปเป็นการคืบหน้าทั่วไปและตามด้วยการล่าถอยทางยุทธศาสตร์ของกองทัพรัสเซีย สาเหตุของการผันกลับนี้คือข้อผิดพลาดในแง่ยุทธวิธี เช่น การขาดประสิทธิภาพของยุทโธปกรณ์ทางเทคนิค โดยเฉพาะอย่างยิ่งปืนใหญ่และเครื่องกระสุน เฉพาะจนถึง ค.ศ. 1916 ที่การพัฒนาอุตสาหกรรมสงครามรัสเซียเพิ่มการผลิตยุทธภัณฑ์ และพัฒนาสถานการณ์ด้านกำลังบำรุงได้
ถึงกลาง ค.ศ. 1915 รัสเซียถูกขับออกจากโปแลนด์และถูกผลักดันหลายร้อยกิโลเมตรจากชายแดนของประเทศฝ่ายมหาอำนาจกลาง ซึ่งเป็นการกำจัดภัยคุกคามการรุกรานเยอรมนีหรือออสเตรีย-ฮังการีของรัสเซีย ปลาย ค.ศ. 1915 การรุกของเยอรมนีและออสเตรียถูกหยุดที่แนวริกา–Jakobstadt–Dvinsk–Baranovichi–Pinsk–Dubno–Ternopil แนวรบนี้โดยคร่าว ๆ ทั่วไปแล้วไม่เปลี่ยนแปลงกระทั่งจักรวรรดิรัสเซียล่มสลายใน ค.ศ. 1917
ลำดับเหตุการณ์ > ค.ศ. 1916

จนถึงเดือนมิถุนายน ค.ศ. 1916 รัสเซียมี 140 กองพลทหารราบ เทียบกับออสเตรียและเยอรมนีที่มี 105 กองพลทหารราบ และรัสเซียมี 40 กองพลทหารม้า เทียบกับออสเตรียและเยอรมนีที่มี 22 กองพลทหารม้า การระดมอุตสาหกรรมและการเพิ่มการส่งออกทำให้กองทัพรัสเซียยังคงเป็นฝ่ายรุกต่อไปได้ การโจมตีขนาดใหญ่บนแนวรบด้านตะวันตกเฉียงใต้ภายใต้การนำของพลเอกอเล็กเซย์ บรูซิลอฟ (เรียกว่าการรุกบรูซิลอฟ) เริ่มในเดือนมิถุนายน การโจมตี มีเป้าหมายต่อส่วนของแนวรบที่ควบคุมโดยออสเตรีย-ฮังการี ประสบความสำเร็จน่าประทับใจในช่วงแรก กองทัพรัสเซียรุกเข้าไปลึก 50-70 กิโลเมตร จับกุมเชลยได้หลายแสนคน และปืนใหญ่อีกหลายร้อยกระบอก การมาถึงของกำลังเสริมข้าศึก ความพ่ายแพ้ของโรมาเนีย ความล้มเหลวของพันธมิตรตะวันตกในการสั่นสะเทือนการป้องกันของเยอรมนี ทำให้การรุกของรัสเซียสิ้นสุดลงในเดือนกันยายน
วันที่ 14 สิงหาคม ค.ศ. 1916 โรมาเนียเข้าสู่สงครามโดยอยู่ฝ่ายไตรภาคี และทำการรุกประสบความสำเร็จกระทั่งเดือนกันายน หลังจากนั้น โรมาเนียเริ่มประสบความสูญเสียอย่างหนักและพ่ายแพ้หลายครั้งจากกำลังเยอรมนี-ออสเตรีย-บัลแกเรีย-ออตโตมัน เพราะกองทัพโรมาเนียมียุทโธปกรณ์เลวและพันธมิตรรัสเซียให้การสนับสนุนบนแนวรบเล็กน้อย
ลำดับเหตุการณ์ > ค.ศ. 1917–1918

จนถึง ค.ศ. 1917 เศรษฐกิจรัสเซียใกล้จะล่มสลายภายใต้ความพยายามของสงครามที่ตึงเกินไป ขณะที่ยุทโธปกรณ์ของกองทัพรัสเซียแท้จริงแล้วพัฒนาขึ้นเนื่องจากการขยายอุตสาหกรรมสงคราม การขาดแคลนอาหารในใจกลางนครที่สำคัญทำให้เกิดความไม่สงบขึ้น นำไปสู่การสละราชสมบัติของซาร์และการปฏิวัติกุมภาพันธ์ ความสูญเสียจำนวนมากในสงครามยังสร้างความไม่พอใจและทัศนะขัดขืนในกองทัพ ซึ่งจุดชนวนโดยพรรคบอลเชวิคผู้ปลุกปั่น และนโยบายปล่อยเสรีใหม่ของรัฐบาลเฉพาะกาลรัสเซียต่อกองทัพ โดยการลดอาณัติของนายทหารโดยให้อำนาจอย่างกว้างขวางครอบคลุมแก่ "คณะกรรมาธิการทหาร" และการยกเลิกโทษประหารชีวิต) การรุกครั้งสุดท้ายของกองทัพรัสเซียในสงคราม คือ การรุกเคเรนสกีที่เกิดขึ้นช่วงสั้น ๆ และไม่สัมฤทธิ์ผลในเดือนกรกฎาคม ค.ศ. 1917
วันที่ 29 พฤศจิกายน ค.ศ. 1917 พรรคบอลเชวิคที่เป็นคอมมิวนิสต์ยึดอำนาจการปกครองอยู่ภายใต้การนำของวลาดีมีร์ เลนิน หัวหน้าพรรค รัฐบาลใหม่บอลเชวิคของเลนินพยายามยุติสงครามแต่เยอรมนีเรียกร้องให้ยกดินแดนผืนใหญ่ให้ ท้ายที่สุด ในเดือนมีนาคม ค.ศ. 1918 มีการลงนามในสนธิสัญญาเบรสท์-ลีตอฟสก์ และแนวรบด้านตะวันออกยุติการเป็นเขตสงคราม แม้สนธิสัญญาดังกล่าวในทางปฏิบัติจะเลิกใช้ก่อนถึงสิ้นปี แต่ได้บรรเทาภัยแก่บอลเชวิค ซึ่งกำลังติดพันอยู่ในสงครามกลางเมือง และรับรองเอกราชของฟินแลนด์ เอสโตเนีย ลัตเวีย ยูเครน และลิทัวเนีย เยอรมนีสามารถโอนกองกำลังขนาดใหญ่ไปทางตะวันตกเพื่อโจมตีในฝรั่งเศสในฤดูใบไม้ผลิ ค.ศ. 1918 อย่างไรก็ตาม การรุกดังกล่าวไม่อาจเจาะผ่านอย่างเด็ดขาดได้ และการมาถึงของทหารอเมริกันที่มากขึ้นทุกทีในยุโรป ทำให้ข้อได้เปรียบของเยอรมนีหมดไป แม้หลังรัสเซียจะล่มสลายลงแล้ว ทหารเยอรมันนับล้านนายยังต้องประจำอยู่ทางตะวันออกกระทั่งสงครามยุติ ในความพยายามที่จะจัดการกับดินแดนส่วนที่เพิ่มเติมแก่จักรวรรดิเยอรมันในยุโรปที่มีอายุสั้น ๆ เท่านั้น ในตอนท้าย เยอรมนีและออสเตรียสูญเสียดินแดนที่ยึดครองได้ทั้งหมด และนอกเหนือจากนั้น ภายใต้เงื่อนไขของสนธิสัญญาหลายฉบับที่ลงนามหลังสัญญาสงบศึกใน ค.ศ. 1918
แจ แอง

แจ แอง
ข้อมูลอย่างเป็นทางการ
:
แจ แอง (เกิด 16 กุมภาพันธ์ ค.ศ. 1982) เป็นนักร้อง-นักแต่งเพลงชาวสิงคโปร์ รู้จักกันในฐานะเป็นตัวแทนในเทศกาลเอบียู เรดิโอ ซ็อง 2012
รางวัล

1st Place in Singapore Song Festival (2012)
โกชี

| --- | --- |
โกชีในสิงคโปร์
ชื่ออื่น: กูเอะห์ โกชี
มื้อ: ขนม
แหล่งกำเนิด: บรูไน มาเลเซีย และสิงคโปร์
ผู้สร้างสรรค์: ชนเชื้อสายยุโรป
ส่วนผสมหลัก: แป้งข้าวเหนียว
 ตำราอาหาร: โกชี
โกชี (Kochi) เป็นขนมแบบมาเลเซีย ทำจากแป้งข้าวเหนียวดิบ ชาวยุโรปในบรูไน มาเลเซีย สิงคโปร์ ใช้เป็นขนมในงานศพ สีดำของขนมหมายถึงความตาย ส่วนรสหวานหมายถึงการฟื้นคืนชีพ
แม่แตงร่มใบ

| แม่แตงร่มใบ |
| --- | --- |
ประเภท: ละครโทรทัศน์
สร้างโดย: บริษัท สเต็ปออนเวิร์ด จำกัด
เขียนโดย: พร น้ำเพชร
กำกับโดย: ณรงค์ จารุจินดา
แสดงนำ: กวี ตันจรารักษ์ พัชรินทร์ จัดกระบวนพล จินตหรา สุขพัฒน์
ดนตรีแก่นเรื่องปิด: สักมุมบนโลกใบนี้ ลุลา
ประเทศแหล่งกำเนิด:  ภาษาไทย
ภาษาต้นฉบับ:  ภาษาไทย
จำนวนตอน: 19 ตอน
การผลิต
ความยาวตอน: 90 นาที
ออกอากาศ
เครือข่าย: สถานีโทรทัศน์ไทยทีวีสีช่อง 3
ออกอากาศ: 24 กุมภาพันธ์ พ.ศ. 2555 – 21 มีนาคม พ.ศ. 2555
แม่แตงร่มใบ เป็นละครโทรทัศน์ของทางไทยทีวีสีช่อง 3 เป็นละครแนวคอมเมดี้ ดราม่า เคยถูกสร้างเป็นภาพยนตร์มา 1 ครั้ง ในปี พ.ศ. 2525 นำแสดงโดยทูน หิรัญทรัพย์ และ จารุณี สุขสวัสดิ์ ต่อมา ถูกสร้างเป็นละครโทรทัศน์มา 2 ครั้ง ครั้งแรกออกอากาศทางช่อง 7 นำแสดงโดย นวพล ภูวดล (ที่มีการเปลี่ยนชื่อตัวละครพระเอกให้เป็น ผู้หมวดอดิศร) และ คีตภัทร อันติมานนท์ เมื่อปี พ.ศ. 2546 และครั้งที่ 2 ในปี พ.ศ. 2555 ได้นำมารีเมคใหม่ โดยออกอากาศทางช่อง 3 นำแสดงโดย กวี ตันจรารักษ์ และ พัชรินทร์ ศรีวสุภิรมย์
นักแสดงปี พ.ศ. 2555

กวี ตันจรารักษ์   รับบท   ไมตรี
พัชรินทร์ จัดกระบวนพล   รับบท   แตงไทย
จินตหรา สุขพัฒน์    รับบท   คุณนายทิพย์
จิรายุ ตันตระกูล   รับบท   กำจร
ชานนท์ ทิพกนก   รับบท   ผู้หมวดอดิศร
มิเชล เบอร์แมน   รับบท   แตงอ่อน
ปวริศร์ มงคลพิสิฐ   รับบท   ใบบุญ
ศุภกรณ์ กิจสุวรรณ   รับบท   ทรงชัย
ลักขณา วัธนวงส์ศิริ   รับบท   สุนีย์
ณัฏฐพัชร วิพัธครตระกูล   รับบท   เง๊กลั้ง
ปจิตรา ภรณ์เจริญ   รับบท   เทวี
สุเทพ ประยูรพิทักษ์   รับบท   เสี่ยหลี
ทัศรินทร์ พันธุ์แพ   รับบท   อ้อนแอ้น
น้าพวง เชิญยิ้ม   รับบท   จ่าลุย
หยอง ลูกหยี   รับบท   แห้ว
ต๋อง ชวนชื่น   รับบท   โอด
วิศรุตย์ วานิช   รับบท  เง๊กซิม
ทองขาว  ภัทรโชคชัย   รับบท   หาญ (รับเชิญ)
อรุณ ภาวิไล   รับบท   (รับเชิญ)
สมเกียรติ คุณานิธิพงศ์   รับบท   (รับเชิญ)
นักแสดงปี พ.ศ. 2546

นวพล ภูวดล รับบท ผู้หมวดอดิศร
คีตภัทร อันติมานนท์ รับบท แตงไทย
ปนัดดา โกมารทัต รับบท คุณนายทิพย์
ฝันดี จรรยาธนากร รับบท กำจร
พลังธรรม กล่อมทองสุข รับบท ใบบุญ
เพลงประกอบละคร

เพลง แม่แตงร่มใบ - พัชรินทร์ จัดกระบวนพล
เพลง รักไร้เสียง - กวี ตันจรารักษ์
เพลง สักมุมบนโลกใบนี้ - ลุลา
แหล่งข้อมูลอื่น

เรื่องย่อละครแม่แตงร่มใบ
แม่แตงร่มใบ ที่สยามโซน
| ไทยทีวีสีช่อง 3: ละครวันจันทร์ - ศุกร์ 18> 30 - 20.00 น. |
| --- | --- | --- |
| ก่อนหน้า | แม่แตงร่มใบ | ถัดไป |
| สะใภ้พญายม | แม่แตงร่มใบ | รักสุดปลายฟ้า |
โกชาเอ

| --- | --- |
แผนที่รัฐโกชาเอ
ภูมิศาสตร์
ที่ตั้ง: มหาสมุทรแปซิฟิกเหนือ
พิกัด: 5°19′N 162°59′E﻿ / ﻿5.317°N 162.983°E﻿ / 5.317; 162.983
กลุ่มเกาะ: หมู่เกาะแคโรไลน์
ระดับสูงสุด: 634 ม. (2080 ฟุต)
การปกครอง
 ประเทศไมโครนีเซีย
ประชากรศาสตร์
ประชากร: 6,616
โกชาเอ (Kosrae) หรือเดิมชื่อว่า คูซาเย (Kusaie) เป็นเกาะในประเทศไมโครนีเซีย ตั้งอยู่ทางตะวันออกของหมู่เกาะแคโรไลน์ ทางตะวันตกของมหาสมุทรแปซิฟิก ห่างจากเกาะโปนเปไปทางทิศตะวันออกเฉียงใต้ประมาณ 530 กม. ประชากรมี 7,700 คน (ค.ศ. 2010)
อเมริกาส์เน็กซต์ท็อปโมเดล ฤดูกาลที่ 17

| อเมริกาส์เน็กซต์ท็อปโมเดล ฤดูกาลที่ 17 |
| --- | --- |
ประเภท: เรียลลิตี้
สร้างโดย: ไทรา แบงส์
พัฒนาโดย: เคน ม็อค   เคนย่า แบร์ริส
ประเทศแหล่งกำเนิด:  สหรัฐ
จำนวนตอน: 13
การผลิต
ผู้อำนวยการผลิต: ไทรา แบงส์   เคน ม็อค   แดเนียลล์ โชเซ็ท
ความยาวตอน: 60 นาที
ออกอากาศ
เครือข่าย: The CW
ออกอากาศ: 14 กันยายน พ.ศ. 2554 – ธันวาคม พ.ศ. 2554
อเมริกาส์เน็กซต์ท็อปโมเดล ฤดูกาลที่ 17 เป็นฤดูกาลที่ 17 ของอเมริกาส์เน็กซต์ท็อปโมเดล ได้จะออกอากาศครั้งแรกในสหรัฐอเมริกา วันที่ 14 กันยายน พ.ศ. 2554 โดยในฤดูกาลนี้จะเป็นการรวบรวมผู้เข้าแข่งขันจากฤดูกาลต่างๆที่ผ่านมาทั้งหมด ที่มีบุคลิกโดดเด่น และเป็นเอกลักษณ์เฉพาะตัว ทั้งหมด 14 คน มาแข่งขันกัน
โดยผู้ชนะ ในฤดูกาลนี้ รางวัลที่จะได้รับคือ การถ่ายแฟชั่นเซ็ต ลงในนิตยสารชื่อดังระดับโลก Vogue Italia, เขียน Blog ให้กับ Vogue.IT และได้ถ่ายแฟชั่นเซ็ต ขึ้นปก Beauty In Vogue, เซ็นสัญญา 100,000 เหรียญ กับเครื่องสำอาง CoverGirl และมีรางวัลที่เพิ่มเข้ามา คือ ถ่ายแฟชั่นแคมเปญจ์ให้กับ ให้กับ Express, เป็นผู้สื่อข่าวพิเศษ ให้กับ Extra และเป็นพรีเซ็นเตอร์โปรโมตให้กับ น้ำหอม Dream Come True โดย รางวัลที่เซ็นสัญญา กับ IMG Model ได้ถูกยกเลิกไป
ในรอบ 6 คนสุดท้ายของฤดูกาลนี้ จะได้ไปแข่งขันต่อที่ เกาะครีต ประเทศกรีซ
และผู้ชนะ คือ ลิซ่า ดามาโต้ จาก ลอสแอนเจลิส,รัฐแคลิฟอร์เนีย อายุ 30 ปี ซึ่งเคยได้ที่ 6 จากฤดูกาลที่ 5
ข้อมูลการออกอากาศ > Nicki Minaj

เริ่มต้นฤดูกาลด้วยสาวๆ ทั้งหมด ได้เดินทางมาถึงยังบ้านพักหลังใหม่ของพวกเธอ และพบกับสาวๆ คนอื่นที่จะร่วมแข่งขันกันในฤดูกาลใหม่นี้ สาวๆ บางคนรู้สึกดีใจในการกลับมาแข่งครั้งนี้ ในขณะที่ สาวๆ ส่วนหนึ่งแปลกใจกับการกลับมาของสาวๆ บางคน บีอังก้ารู้สึกไม่พอใจที่ บรี กลับมาแข่งในครั้งนี้ เนื่องจากในชีวิตจริงพวกเธอเป็นเพื่อนสนิทกัน และบรี ไม่เคยบอกกับเธอว่า เธอจะกลับมาแข่งขันในครั้งนี้ด้วย และเคย์ล่า ที่มีสาวๆ แค่ไม่กี่คนเท่านั้นที่รู้จักเธอ ต่อมามิสเตอร์เจย์ได้เข้ามาพบพวกเธอที่บ้าน ซึ่งได้เข้ามาบอกกับสาวๆ ว่าพวกเธอจะต้องถ่ายภาพประจำสัปดาห์ ในสนามหลังบ้านของพวกเธอกันทันทีเลย โดยพวกเธอจะต้องถ่ายภาพแสดงบุคลิกที่โดดเด่นของตัวเองในฤดูกาลของที่สาวๆ เคยแข่งขันมาแล้ว โดยสาวๆ แต่ละคน จะต้องแสดงบุคลิกที่โดดเด่นของตัวเอง ดังต่อไปนี้
| นางแบบ | บุคลิก |
| --- | --- |
อเล็กซานเดรีย: สาวโต้คลื่นแคลิฟอร์เนีย
แอลลิสัน: ตุ๊กตาแปลกประหลาด
แองเจลี: สาวบัฟฟาโล่ 716
บีอังก้า: สาวที่เสียงดัง, เซ็กซี่ และอ่อนหวาน
บรี: สาวสลัมที่น่าเหลือเชื่อ
บริททานี่: สาวปาร์ตี้
คามิลล์: สาวมั่นหัวสูง
โดมินิค: สาวที่มีความเป็นชายในความเป็นหญิง
ไอซิส: สาวที่มีความมั่นใจ
เคย์ล่า: สาวที่รักร่วมเพศอย่างภาคภูมิใจ
ลอร่า: สาวบ้านนอกผู้น่ารัก
ลิซ่า: สาวบ้าบิ่น
แชนน่อน: นางฟ้า
ชีน่า: สาวหวานจากฮาร์เล็ม ที่เซ็กซี่เล็กๆ
บีอังก้ารู้สึกไม่พอใจที่เธอจะต้องถูกต่อผมสีแดง และแชนน่อนปฏิเสธที่จะสวมชุดชั้นใน ซึ่งเธอได้เลือกที่จะสวมชุดว่ายน้ำแทน ซึ่งทำให้มิสเตอร์เจย์สับสนเป็นอย่างมาก ในระหว่างการถ่ายภาพ ไอซิส, แองเจลี, ลิซ่า และลอร่า ทำออกมาได้ดี ในขณะที่บีอังก้า, บริททานี่ และอเล็กซานเดรีย ต้องพยายามอย่างหนักเพื่อที่ถ่ายภาพออกมาให้ดี หลังจากถ่ายภาพจบ มิสเตอร์เจย์ได้บอกกับสาวๆ ว่า พวกเธอจะต้องพบกับคณะกรรมการต่อหน้าผู้ชม ที่ลานโนเกีย พลาซ่า โดยกรรมการพิเศษรับเชิญคนแรกของฤดูกาลนี้ คือ นิกกี มินาจ
ในการพิจารณาภาพถ่าย โดมินิค, ไอซิส, ลอร่า และแอลลิสัน ได้รับคำวิจารณ์ในด้านบวก ในขณะที่กรรมการค่อนข้างกังวลกับอเล็กซานเดรียเมื่อเธอได้พบกับช่วงเวลาที่ยากที่สุด เนื่องจากฝูงชนที่ดูอยู่ได้ตะโกนต่อว่าและดูถูกเธอ
ในการคัดออกสาวๆ ได้มาตัดสินกันที่ห้องตัดสินประจำฤดูกาล ไอซิส ทำออกมาได้ดีที่สุด จึงถูกเรียกชื่อเป็นคนแรก บริททานี่และอเล็กซานเดรีย ต้องตกเป็นสองคนสุดท้าย เนื่องจากบริททานี่ไม่ได้รับคำวิจารณ์ในด้านใดๆ เลยจากผู้คนที่มาชม และอเล็กซานเดรียเป็นเพียงคนเดียวที่ได้รับคำวิจารณ์ในแง่ลบจากผู้ชม ในที่สุดอเล็กซานเดรียได้อยู่ต่อในการแข่งขัน และบริททานี่ ต้องถูกส่งกลับบ้านถึงแม้ว่าจะถ่ายภาพออกมาได้ดีกว่าก็ตาม
ผู้ที่ถูกเรียกชื่อคนแรก: ไอซิส คิง
ผู้ที่ยืนเป็นสองคนสุดท้าย: อเล็กซานเดรีย เอฟเร็ท และ บริททานี่ บราวเออร์
ผู้ที่ถูกคัดออก: บริททานี่ บราวเออร์
ช่างถ่ายภาพ: เซเลสเต้ คานิโน่
แขกรับเชิญพิเศษ: นิกกี มินาจ, ไมเคิล แคนย่อน, พู สไตลส์
ข้อมูลการออกอากาศ > Ashlee Simpson

การคัดออกครั้งแรกของฤดูกาล สร้างความตกตะลึงให้กับสาวๆ ที่เหลืออยู่เป็นอย่างมาก เนื่องจากบริททานี่ที่มีบุคลิกที่โดดเด่นมากได้ถูกคัดออก แต่ความน่ากลัวของพวกเธอ ถูกแทนที่ด้วยการที่พวกเธอจะได้รับการแปลงโฉม ในสัปดาห์นี้ สาวๆ หลายคนพอใจกับการเปลี่ยนแปลงที่เกิดขึ้น แต่บรีและลิซ่ารู้สึกไม่พอใจที่พวกเธอจะต้องถูกตัดผมออก ถึงแม้ว่าในที่สุดพวกเธอจะชอบมันก็ตาม
ในการถ่ายภาพสัปดาห์นี้ พวกเธอจะได้รับคำหนึ่งคำ เพื่อสร้างแบรนด์ของตัวเอง โดยจะต้องถ่ายทอดออกมาทางภาพถ่าย เพื่อโฆษณาให้กับพิ้งค์ ฮอท-ด็อกส์โดยแบรนด์ของสาวๆ แต่ละคน มีดังนี้
| นางแบบ | แบรนด์ |
| --- | --- |
อเล็กซานเดรีย: แกร่ง
แอลลิสัน: ไม่เหมือนใคร
แองเจลี: ไม่เลิกรา
บีอังก้า: ตรง
บรี: เพื่อนสาว
คามิลล์: อวดดี
โดมินิค: ผู้อยู่รอด
ไอซิส: แรงบันดาลใจ
เคย์ล่า: อิสระ
ลอร่า: น่ารัก
ลิซ่า: บ้าบิ่น
แชนน่อน: น่าเชื่อถือ
ชีน่า: คาดไม่ถึง
ในห้องตัดสิน ภาพของสาวๆ ส่วนใหญ่ได้รับการตอบรับที่ดีจากคณะกรรมการ ภาพของลิซ่าสื่อสารออกมาได้ตรง กับโจทย์ที่ได้รับมากที่สุด เธอจึงถูกเรียกชื่อเป็นคนแรก ตรงกันข้ามกับเคย์ล่าและชีน่าที่ล้มเหลวในภาพถ่ายเนื่องจากสื่อสารออกมาไม่ตรงกับโจทย์ที่ได้รับ ทำให้พวกเธอต้องตกเป็นสองคนสุดท้าย ในที่สุดคณะกรรมการมองเห็นศักยภาพในตัวที่มีมากกว่าของเคย์ล่า ทำให้ชีน่าต้องเป็นผู้ที่ถูกส่งกลับบ้าน
ผู้ที่ถูกเรียกชื่อคนแรก: ลิซ่า ดามาโต้
ผู้ที่ยืนเป็นสองคนสุดท้าย: เคย์ล่า เฟอร์เรลล์ และ ชีน่า ซากาอิ
ผู้ที่ถูกคัดออก: ชีน่า ซากาอิ
ช่างถ่ายภาพ: ริคกี้ มิดเดิลวอร์ท
แขกรับเชิญพิเศษ: แอชลี ซิมป์สัน, มาร์ติน ลินด์สตอร์ม, ลอเร็ตต้า เนโร่, โยชิ ฮากิวาระ, จาด้า ฟิทช์เกอรอลด์, เคร็ก บีเกิลโฮลด์